**Μνημείων Άνδρες** (αγγλικά: *The Monuments Men*) είναι αμερικανική ιστορική, δραματική κωμωδία παραγωγής 2013. Τη σκηνοθεσία ανέλαβε ο Τζορτζ Κλούνεϊ ενώ συμμετείχε στο σενάριο και στην παραγωγή μαζί με τον Γκραντ Χίσλοβ. Η ταινία είναι βασισμένη στο βιβλίο *The Monuments Men: Allied Heroes, Nazi Thieves and the Greatest Treasure Hunt in History* του Ρόμπερτ Μ. Έντσελ και αφηγείται την ιστορία των Μνημείων, των Καλών Τεχνών και του προγράμματος Αρχείων και τα αρχεία του προγράμματος και μιας επίλεκτης ομάδας των Συμμάχων, η οποία έχει επιφορτιστεί με μια πολύ σημαντική υποχρέωση, να διασώσουν κλεμμένα καλλιτεχνικά αριστουργήματα και άλλα πολιτιστικά σημαντικά αντικείμενα πριν οι Ναζί τα καταστρέψουν κατά τη διάρκεια του Β' Παγκοσμίου Πολέμου. Πρωταγωνιστούν οι Τζορτζ Κλούνεϊ, Ματ Ντέιμον, Μπιλ Μάρεϊ, Τζον Γκούντμαν, Ζαν Ντιζαρντέν, Μπομπ Μπάλαμπαν, Χιου Μπόνβιλ και Κέιτ Μπλάνσετ.

Η ταινία ήταν προγραμματισμένη να κυκλοφορήσει στους κινηματογράφους στις 18 Δεκεμβρίου 2013  αλλά τελικά η ημερομηνία κυκλοφορίας άλλαξε για τις 7 Φεβρουαρίου 2014.

Πλοκή
-----

Κατά τη διάρκεια του Β' Παγκοσμίου Πολέμου μια επίλεκτη ομάδα Συμμάχων επιφορτισμένη από τον Φραγκλίνο Ρούζβελτ πρέπει να πάει στη Γερμανία και να διασώσει καλλιτεχνικά αριστουργήματα από τους Ναζί και να τα επιστρέψει στους νόμιμους ιδιοκτήτες τους. Με την τέχνη παγιδευμένη πίσω από τις γραμμές του εχθρού και με το γερμανικό στρατό κάτω από τις διαταγές να καταστρέψει τα πάντα καθώς το Γ' Ράιχ κατέρρεε, πώς θα μπορέσουν αυτοί οι άνδρες - επτά διευθυντές μουσείων, επιμελητές και ιστορικοί τέχνης, όλοι τους πιο εξοικειωμένοι με τον Μικελάντζελο παρά με τα όπλα - να τα καταφέρουν. Αλλά καθώς αυτοί οι Άνδρες των Μνημείων, όπως ονομάζονταν, βρέθηκαν σε έναν αγώνα δρόμου ενάντια στο χρόνο για να αποφευχθεί η καταστροφή 1000 χρόνων πολιτισμού, θα ρισκάρουν τη ζωή τους για να προστατέχουν και να υπερασπιστούν τα μεγαλύτερα επιτεύγματα της ανθρωπότητας.

Ηθοποιοί και Χαρακτήρες
-----------------------

* Τζορτζ Κλούνεϊ στο ρόλο του *Τζορτζ Λ. Στάουτ*
* Ματ Ντέιμον στο ρόλο του *Τζέιμς Ρόριμερ*
* Κέιτ Μπλάνσετ στο ρόλο της *Ρόουζ Βάλαντ*
* Μπιλ Μάρεϊ στο ρόλο του *Ρίτσαρντ Κάμπελ*
* Ζαν Ντιζαρντέν στο ρόλο του *Ζαν-Κλοντ Κλερμόν*
* Τζον Γκούντμαν στο ρόλο του *Γουόλτερ Γκάρφιλντ*
* Μπομπ Μπάλαμπαν στο ρόλο του *Πρέστον Σάβιτζ*
* Χιου Μπόνβιλ στο ρόλο του *Ντόναλντ Τζέφρις*
* Σαμ Χέιζελνταϊν στο ρόλο του *Συνταγματάρχη Λάνγκτον*
* Ντιμίτρι Λεωνίδας στο ρόλο του *Σαμ Επστάιν*

Box office
----------

Με προϋπολογισμό 70.000.000 δολάρια, η ταινία *Μνημείων Άνδρες* έκανε άνοιγμα τριημέρου στη 2η θέση με 22 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 78 εκατομμύρια δολάρια και στον υπόλοιπο κόσμο συγκέντρωσε 78,6 εκατομμύρια δολάρια. Παγκοσμίως απέφερε 156,7 εκατομμύρια δολάρια.

Παραπομπές
----------

1. ↑  «George Clooney Sets Daniel Craig, Bill Murray, Cate Blanchett, Jean Dujardin For WWII Drama 'The Monuments Men'». *Deadline*. Ανακτήθηκε στις 22 Οκτωβρίου 2013.
2. ↑  «Directors' Page». Monuments Men Foundation for the Preservation of Art. Αρχειοθετήθηκε από το πρωτότυπο στις 31 Μαρτίου 2012. Ανακτήθηκε στις 22 Οκτωβρίου 2013.
3. ↑  Rosen, Christopher (22 Οκτωβρίου 2013). «Here's Who The 'Monuments Men' Release Date Change Helps». The Huffington Post. Ανακτήθηκε στις 18 Ιανουαρίου 2014.
4. ↑  Chitwood, Adam (5 Μαρτίου 2013). «Production Begins on George Clooney's THE MONUMENTS MEN Starring Matt Damon, Cate Blanchett, and Bill Murray». Collider.com. Ανακτήθηκε στις 18 Ιανουαρίου 2014.
5. ↑  Dockterman, Eliana (22 Οκτωβρίου 2013). «George Clooney's Monuments Men Pushed to 2014 | TIME.com». Entertainment.time.com. Ανακτήθηκε στις 18 Ιανουαρίου 2014.
6. 1 2 3 4  «Μνημείων Άνδρες στο Box Office Mojo». *Box Office Mojo*.. Ανακτήθηκε στις 22 Δεκεμβρίου 2014.

Εξωτερικοί σύνδεσμοι
--------------------

* Επίσημη ιστοσελίδα
* Μνημείων Άνδρες στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |